tomron87/hebrew-wikipedia-sentences-corpus huggingface dataset:
רמת האמינות הנמוכה של שיטות מבוססות לוח שנה נובעת מכך שהנוסחאות שלהן מניחות מספר הנחות שהן לא תמיד נכונות.
השלב שלאחר הביוץ הוא באופן רגיל בין 12 ל-16 ימים, והנוסחה של שיטת הקצב קובעת שאצל כל הנשים אורך השלב הזה הוא בתוך הטווח הזה, אך בקרב נשים רבות שלב זה הוא קצר יותר, ולאחרות הוא ארוך יותר.
אצל הנשים האלה, הנוסחה של שיטת הקצב מזהה לא נכון כמה ימים פוריים כאילו הם נמצאים בתוך התקופה הלא פורייה.
אם אצל אישה שבעבר היו לה מחזורים סדירים יש כעת עיכוב בביוץ בגלל סיבות כאלו ואחרות כמו גורמי לחץ, לקיחת תרופות, מחלה, מנופאוזה, הנקה, היא עדיין תהיה פורייה כאשר השיטה תגיד לה שהיא נמצאת בשלב הלא פורה שלאחר ביוץ.
אם הביוץ שלה מקדים באופן חריג, שיטות מבוססות לוח שנה יגידו לה שהיא נמצאת עדיין בשלב הלא פורה שלפני הביוץ כשלמעשה היא כבר פורייה.
שיטות מבוססות לוח שנה מניחות שכל דימום הוא ווסת אמיתית, אך למעשה דימום באמצע מחזור או דימום ללא ביוץ עלול להיגרם עקב מספר גורמים.
זיהוי לא נכון של דימום כווסת יגרום לכך שהחישובים של השיטה יהיו שגויים.
מחקרים טענו שהריונות כתוצאה מכישלונות של שיטות של התנזרות תקופתית הם הריונות בסיכון גבוה יותר להפלה, בגלל הזדקנות הגמטות (תאי זוויג) בזמן ההתעברות.
מחקרים אחרים טוענים שלתזמון ההתעברות אין כל השפעה על אחוזי ההפלות, משקל לידה נמוך, או לידה מוקדמת.
לוק בובנס טען שיחסי מין לא מוגנים בתקופות לא פוריות של מחזור הווסת עשויים עדיין להוביל להתעברות, אבל ליצור זיגוטות שאינן מסוגלות להשתרש.
בובנס טען שאם מגדירים הרס ביציות מופרות כהפלה, אז השימוש בשיטת הקצב מוביל ככל הנראה למספר גדול של הפלות.
אמר יוקאן (בסלובנית: Amer Jukan; נולד ב-28 בנובמבר 1978) הוא כדורגלן סלובני המשחק בעמדת הקשר בדלאך/דראו.
יוקאן נולד בגראצ'ניצה שבבוסניה והרצגובינה, אז חלק מיוגוסלביה.
יוקאן, התחיל את הקריירה שלו במרסוניה המקומית.
לאחר פרוץ מלחמת יוגוסלביה, ברחה משפחתו לסלובניה והצטרף לקופר.
בקיץ חתם במורה, בה שיחק 19 משחקי ליגה.
בקיץ חזר לברטסטבו גרצ'אניצה, קבוצת נעוריו.
בקיץ , יוקאן חתם במרסוניה.
בקיץ , יוקאן חתם בהפועל פתח תקווה מליגת העל.
ב-22 באוגוסט 2004, יוקאן ערך את הופעת הבכורה שלו בקבוצה בניצחון 0-1 נגד הפועל תל אביב, בו בישל את שער הניצחון של קבוצתו.
בעונתו היחידה בפתח תקווה, רשם 32 הופעות בליגה וכבש שער אחד ואף זכה עם הקבוצה בגביע הטוטו.
בקיץ , שוחרר מפתח תקווה וחתם באנוסיס נאון פראלימני מליגת העל הקפריסאית.
בינואר , יוקאן חזר לקרואטיה וחתם בציבאליה.
בקיץ , חזר לקדנציה שנייה בקופר, בה רשם את עונת השיא בקריירה שלו, בה כבש 8 שערים ב-27 משחקים.
בסיום העונה, יוקאן חתם באינטרבלוק ליובליאנה, עמה זכה בגביע הסלובני בסיום העונה.
בינואר חזר לקדנציה שלישית בקופר.
בהמשך הקריירה שיחק בפרימוריה, קרקה, איזולה, בויה, אומאג, אוברדראובורג, דלאך/דראו ודלאך/גאיל.
לזכותו של יוקאן, שתי הופעות בנבחרת סלובניה.
אמקיהי מצוי (שם מדעי: Chlorodrepanis virens) הוא מין של ציפור ממשפחת הפרושיים האנדמית להוואי.
ישנם 2 תת-מינים לציפור זו:
Chlorodrepanis virens wilsoni - מופיע ביערות באיי מאווי, מולוקאי ובעבר גם בלאנאי.
האמקיהי היא ציפור קטנה יחסית באורך של עד 10 ס"מ ובעלת נוצות בגווני צהוב-ירוק כשל ירקון עם מקור שחור מעט מעוקל באורך 1.3 ס"מ.
רגליה ועיניה שחורות והצידיים שתחת הכנפיים לבנים.
היא יונקת צוף בעיקרה כשמקורה עוזר לה לשתות צוף של ברזילי גבעות פולינזי, פטל הוואי (Rubus hawaiensis), של Sophora chrysophylla ועוד וכן של מיצי עסיס של פירות והיא משלימה את תזונתה בחרקים ועכבישים.
לציפור זו עונת רבייה ארוכה של כ-9 חודשים ולרוב הם מקננים בזוגות מעל צמרות העצים ובקן הנקבה מטילה 2 ביצים, אשר בבקיעתם נשארים בקן כ-15 עד 21 ימים לפני עזיבתם.
הם הופכים לעצמאיים בגיל 2 עד 3 חודשים.
הציפור חיה באיים: הוואי, מאווי, מולוקאי ובעבר גם בלאנאי, שם היא נראתה לאחרונה ב-1976. תפוצתו היא במגוון בתי גידול מיערות, יערות גשם ומורדות הרים עד לגובה 2,400 מטרים, לעיתים גם ביערות מחטניים נמוכים.
בניגוד למרבית פרושי הוואי ולמרות אנדמיותו הוא איננו מצוי בסכנת הכחדה בטבע והוא אף מסתגל להופעת מחלות חדשות כמו המלריה, שהובאה בידי יתושים להוואי.
"אָמַר רַבִּי עֲקִיבָא" הוא קטע ממשניות המופיע בסיום מסכת היא מסכת יומא שנאמרה על ידי רבי עקיבא, והוא מבטא את הקשר החזק של אב הקדוש ברוך הוא לעם ישראל שנתן מתנה לעם ישראל יום כפרה של יום הכיפורים.
מקובל לשיר את השיר בל"ג בעומר, בהילולת רבי שמעון בר יוחאי.
אחד הטעמים לציונו של ל"ג בעומר כיום שמחה הוא משום שבו פסקו תלמידי רבי עקיבא מלמות, ולכן מזוהה יום זה עם תורתו של רבי עקיבא..
טעם נוסף הוא שביום זה סמך רבי עקיבא את חמשת תלמידיו הנקראים "רבותינו שבדרום", ובתוכם רבי שמעון בר יוחאי, וזה טעם השמחה בל"ג בעומר, ולכן ראוי לשיר מתורתו.
אמקה הוא רובוט דמוי אדם שפותח בשנת 2021 על ידי חברת Engineered Arts.
פיתוח הדור הראשון של אמקה החל בפברואר 2021 במטה Engineered Arts בעיירה פאלמות' שבבריטניה.
הרובוט נחשף לראשונה בפומבי בסרטון שפורסם ב-1 בדצמבר 2021.
אמקה עורר עניין רב ברשתות החברתיות, כולל טוויטר ו-TikTok, טרם הצגתו הפומבית הראשונה בתערוכת CES 2022. בתערוכה, הרובוט זכה לסיקור נרחב מגופי תקשורת שונים, ביניהם CNET,ואמצעי חדשות אחרים.
בשנת 2022, אמקה היה חלק מ"הודעת חג המולד האלטרנטיבית" של ערוץ 4 הבריטי.
(מסורת שנתית בה מוצגת ברכה חלופית לברכת חג המולד המסורתית של מלך אנגליה.) כיום, אמקה מוצג באגף הרובוטים של מוזיאון העתיד בדובאי, שם מבקרים יכולים לקיים אינטראקציה עם הרובוט.
אמקה תוכנן בעיקר כפלטפורמה לפיתוח וניסוי של טכנולוגיות רובוטיות מתקדמות, במיוחד בתחום האינטראקציה בין בני אדם לרובוטים.
הרובוט מצויד במערכת חישה מתקדמת הכוללת מיקרופונים מובנים, מצלמות סטריאוסקופיות בעיניים, מצלמת חזה ותוכנת זיהוי פנים.
אלה מאפשרים לו לקיים אינטראקציה מורכבת עם הסביבה.
האינטראקציות מתופעלות על ידי מערכת בינה מלאכותית מבוססת GPT-3 או על ידי מפעיל אנושי מרחוק.
בנוסף, אמקה מצויד במערכות הנעה מדויקות בזרועות, אצבעות, צוואר ותווי פנים, המאפשרות תנועות מורכבות ומדויקות.
עיצובו החיצוני של אמקה מתאפיין בציפוי גומי אפור על הפנים והידיים.
העיצוב נבחר במכוון כדי להעניק לרובוט מראה נייטרלי מבחינה מגדרית וגזעית.
אמצעים אופטיים לנשק קל מופעלים בצבא הגנה לישראל במספר רב של דגמי כוונות ואמצעים אופטיים לנשק קל מסוגים שונים.
אמצעים אלו נמצאים בשימוש בכל הזרועות, הים, האוויר והיבשה.
כוונת ברזל - ברובי סוגי הנשק הקל, הכוונת הבסיסית ביותר היא כוונת ברזל.
קיימים אמצעים אופטיים נוספים המאפשרים ליורה יכולת קליעה לצרכים שכוונת הברזל אינה מאפשרת, שאפשר להרכיבם על הנשק בנוסף או במקום כוונת הברזל.
כוונת השלכה - כוונות השלכה מאפשרות ירי בצורה נוחה לטווח קצר.
חלק מכוונות ההשלכה מכילות סמן לייזר, המאפשר ליורה לכוון את הנשק באמצעות קרן לייזר ולא באמצעות מבט בכוונת.
הלייזר יכול להיות גלוי (כלומר כל אדם בסביבתו של היורה יכול לראות את הקרן), או סמוי (כלומר ניתן לראייה רק על ידי אדם המשתמש באמצעי לראיית לילה).
הלייזר הסמוי מכונה בצה"ל א"א (אינפרא אדום).
כוונת טלסקופית -מאפשרת ירי לטווח ארוך באמצעות הגדלה של תמונת הירי.
מכפל (באנגלית - Magnifier) - אמצעי אופטי המאפשר ירי לטווח בינוני-ארוך באמצעות הרכבתו לצד כוונת השלכה רגילה ובכך יצירת הגדלה של תמונת הירי, בדומה לכוונת טלסקופית.
על אף חסרונותיהן, כוונות הברזל נחשבות לאמינות ביותר, שכן הן עמידות ואינן דורשות טעינה לשימוש, בשונה מאמצעים אופטיים רבים אחרים.
שימוש באמצעי אופטי ללא כוונות ברזל לגיבוי, עלול להביא למצב שבו לא יהיה אמצעי אופטי תקין על הנשק, לדוגמה בעת מצב של גמר סוללה בכוונת השלכה.
לרוב, הרכבת האמצעים על הנשק מתבצעת באמצעות מסילת פיקטיני.
דגם כל נשקי צה"ל עד כניסת נשקי ה־M4 פלאט-טופ ומיקרו תבור כללו כוונות ברזל מובנות כוונת ברזל M16/CAR-15 כוונת ברזל לגיבוי בהרכבה על מסילת פיקטני, M4 פלאט-טופ, תבור X-95 פלאט-טופ
(כונתה בצה"ל "אלביטון" בשל דמיון לElbit Falcon אך קומפקטית יותר)לאTrijicon
דגם הגדלה יצרן ארץ יצור ACOG
(מכונה בצה"ל "טריג' " על שם היצרן) X4 Trijicon KillFlash- מכסה־"כוורת" לכוונת הACOG, מטרתו למנוע מהכוונת לנצנץ כשפוגע בה אור - Trijicon ליאופולד סימן 4 X10 Leupold ליאופולד סימן 6 X3-X18 (אדפטיבי) Leupold
דגםהגדלה יצרן ארץ יצור LI-OR 4X
מגבר אור כוכבים (מא"כ) שמורכב בנוסף לכוונת הרגילה, בתצורת Clip-OnללאTeledyne FLIR
דגםהגדלה יצרן ארץ יצור XACT th65
אינה כוונת אלא אמצעי תרמי שמורכב בנוסף לכוונת הקיימת בתצורת Clip-On,
ניתנת להסטה הצידה במידת הצורךללא (ההגדלה מתבצעת באמצעות הכוונת הרגילה שמורכבת על הנשק) אלביט מערכות XACT th64
"מכבים"זום אופטי קבוע של-2.7=X1,זום דיגיטלי–X1\X2\X3\X4 אלביט מערכות FLIR T75תצורת Clip-On1X, 2X, 4X Teledyne FLIR
דגם יצרן ארץ יצורכוונת ברזל "עלה" למטול רימונים M203Lewis Machine & Tool Company (LMT) MEPRO GLS
דגםניתן להסטה (ניתן להסיט את המכפל ללא צורך בפירוקו מהנשק)/ סטטי (במידת הצורך יש לפרק את המכפל במלואו מהנשק) יצרן ארץ יצורEOTECH MAGNIFIER G43ניתן להסטהEOTECH EOTECH MAGNIFIER G33ניתן להסטהEOTECH MEPROLIGHT MX3סטטימפרולייטMEPROLIGHT MMX3/4ניתן להסטהמפרולייטMEPROLIGHT MX3Tניתן להסטהמפרולייט HOLOSUN HM3X ניתן להסטהHOLOSUNTA-33 3×30 ACOG בהסבה לתצורת מכפלסטטיTrijicon
צ'וקוואמקה סומטו "אמקה" אנלי הוא כדורגלן אמריקאי המשחק בעמדת הקשר האחורי בקבוצת ריאל מונרכס בהשאלה מריאל סולט לייק ובנבחרת ארצות הברית.
אנלי נולד בלאנסינג שבמישיגן, ארצות הברית, למשפחה ממוצא ניגרי, ובגיל שמונה עבר עם משפחתו לדבלין, אוהיו.
בין השנים 2012-2017 שיחק במחלקת הנוער של קולומבוס קרו, ולאחר מכן שיחק במשך שנה אחת במחלקת הנוער של אוהיו פרמייר.
בשנת 2018 החל ללמוד באוניברסיטת קורנל, ובשנת 2022 סיים את לימודיו בהנדסה ביולוגית ועסקים.
הוא שיחק בקבוצת ליגת הקולג'ים של המועדון, קורנל ביג רד.
במקביל לקריירת הקולג'ים, שיחק בקבוצות ליונסברידג' ופלינט סיטי באקס מהליגה הרביעית החצי-מקצועית בארצות הברית.
לאחר עונת , הגיש אנלי את מועמדותו לסופרדראפט ה-MLS לעונת .
הוא נבחר בדראפט על-ידי ריאל סולט לייק בבחירה ה-25 בסיבוב הראשון.
ב-25 במרץ 2023 ערך את הופעת הבכורה שלו במועדון, בהפסד 4-0 לסנט לואיס סיטי במסגרת המחזור החמישי ב-MLS לעונת .
ב-9 במרץ 2024 הבקיע את שער הבכורה שלו במועדון, בהפסד 2-1 לקולורדו ראפידס במסגרת המחזור הרביעי בליגה לעונת .
ב-18 בינואר 2025 ערך אנלי את הופעת הבכורה שלו בנבחרת ארצות הברית, בניצחון 3-1 על נבחרת ונצואלה במשחק ידידות.
אמצעי מניעה לחיות בר, או בקרת רבייה של חיות בר, הם אמצעי מניעה המשמשים לוויסות רבייתן של חיות בר.
הם אמצעי לא-קטלני לשליטה על גידול האוכלוסייה של מינים מתפרצים או מזיקים, ובפרט כאשר נגרמים קונפליקטים בין בני אדם לחיות בר באזורים של יישובי אדם.
אמצעי מניעה משמשים תחליף לאמצעי שליטה קטלניים בחיות בר, כמו ציד או הרעלה.
לכן, אמצעי מניעה לחיות בר נחשבים על פי רוב לפתרון הומאני במקרים בהם יש צורך בהדברה רחבה.
במקרים מיוחדים השימוש באמצעי מניעה מיושם לצורך בקרת מחלות או לצרכים אקולוגיים אחרים.
במצבים רבים לבקרת רבייה של חיות בר יש השפעה חיובית על רווחת בעלי החיים, שכן צפיפות יתר היא גורם אקולוגי לפגיעה ברווחה, בשל התפשטות מחלות, ריבוי קרבות אלימים ותחרות על משאבים שמובילה לרעב.
אמצעי מניעה לחיות בר נבדקו ויושמו עבור מינים רבים, ככל הנראה יותר מ-85 מינים בסך הכל.
אלו בעיקר של עופות ויונקים.
ניתן להדביר איילים לבני זנב באמצעות אמצעי מניעה באזורים פרבריים, שם הם מהווים לעיתים מטרד.
בחלקים מארצות הברית, נורים איילים בחצים המכילים חיסון למניעת הריון (אנ'), שהופך אותם לעקרים באופן זמני.
חיסון למניעת הריון אחד המשמש הוא porcine zona pellucida (PZP), או נגזרות שלו.
צורה זו של אמצעי מניעה חיסוניים מונעת מהזרע גישה לביצית.
צורה נוספת של אמצעי מניעה חיסוניים של איילים, הנקראת GonaCon, מייצרת נוגדנים להורמוני המין אצל האיילים, מה שגורם להם לאבד עניין בהזדווגות.
צורות דומות של אמצעי מניעה חיסוניים הניתנים בזריקה נחקרות לשימוש באיילים קנדיים ובסנאים אפורים.
גם גלולות למניעת הריון עשויות לשמש לבקרת אוכלוסייה בקרב מגוון בעלי חיים, כולל איילים, חזירים שהתפראו, זאבי ערבות, פומות, כלבים וחתולים.
מוצר אחד שפותח עבור מכרסמים כמו עכברים וחולדות, אשר נקרא במקור Mouseopause, אושר לשימוש מסחרי תחת השם ContraPest.
פרויקט נוסף הוא פיתוח וניסוי של חמש שנים של מספר גלולות למניעת הריון עבור סנאים אפורים בבריטניה.
הפרויקט נתמך על ידי משרד הסביבה, המזון והכפר של בריטניה ומטרתו "לספק שיטה יעילה, חסכונית בעבודה ולא קטלנית לניהול סנאים אפורים" עד ינואר 2024.
יונים היו מטרה לאמצעי מניעה ניסיוניים במשך עשרות שנים.
בשנת 2007, רשמה ה־EPA את המוצר הראשון למניעת הריון דרך הפה עבור יונים שהתפראו וציפורים מזיקות אחרות בארצות הברית, בשם OvoControl P, המכיל את החומר הפעיל ניקרבזין.
שתל הורמונלי למניעת הריון בשחרור איטי עבור נקבות שד טסמני נמצא בפיתוח.
אף על פי שהמין נמצא בסכנת הכחדה, השימוש בהם נועד לקדם את ההתנהגות הפראית של הזדווגות חופשית, מבלי שנקבות מסוימות יתרמו יתר על המידה לדור הבא, דבר שיכול "להיות בעל השלכות גנטיות ארוכות טווח על האוכלוסייה".
ניסויים באמצעי מניעה בשדים טסמניים זכרים הראו כי הטסטוסטרון שלהם עלה, במקום לרדת כמו הטסטוסטרון של יונקים זכרים אחרים.
כמו בכל צורה של ניהול חיות בר, אמצעי מניעה לחיות בר עלולים במקרים מסוימים לגרום לתופעות לוואי שליליות על רווחתם של בעלי החיים המטופלים, אם כי ישנן עדויות לכך שהם עשויים לספק גם יתרונות לרווחת בעלי חיים.
אמרה היא ביטוי מילולי קצר, מוכר וידוע בציבור.
השימוש באמרות מסייע לדובר להרשים את שומעיו ולשכנעם בצדקת דבריו.
חוקר הפולקלור הרוסי, גרגורי פרמיאקוב, מבחין בין אמרה לבין פתגם בהגדירו את האמרה כביטוי מילולי לא־שלם שאפשר לשלבו במשפטים אחרים ולהתאימו להטיות דקדוקיות שונות.
הפתגם, לעומת זאת, הוא ביטוי מילולי המעלה מחשבה שלמה מנוסחת במשפט עצמאי.
ראו לדוגמה את האמרות הבאות, אשר שינוי המתאם הדקדוקי בהן מאפשר את שילובן באופן בלתי אמצעי בשיח: "הוא לא עשוי מסוכר", "הלך על חבל דק", "אבא שלך לא זגג", "אכלו לי שתו לי" ועוד.
עם זאת, יש לציין, שההבחנה בין אמרות לבין פתגמים איננה חד משמעית ויימצאו, לא פעם, ביטויים מילוליים, אשר אפשר לשייכם לשתי הסוגות.
ישנן אמרות הלקוחות מטקסטים קנונים.
הדבר מעצים את משמעותן ומעניק להן משנה תוקף.
כך למשל, האמרה: "והגדת לבנך", המציינת את החובה להעביר לדור הבא מורשת, ערכי מוסר ואמונה.
האמרה ידועה מהגדת פסח ומקורה בפסוק: .
דוגמה נוספת היא האמרה: "לא על הלחם לבדו", אשר משמעותה היא שאדם זקוק למזון רוחני על מנת להיות מאושר ואין די במילוי צרכיו הגשמיים.
מקורה של אמרה זו הוא הפסוק: .
אמרות רבות הן בסלנג למשל: "שבר את הראש", "לא ראה אותו ממטר", "חבל על הזמן", "גילה את אמריקה" ועוד.
הדינאמיות המתקיימת בשפה מאפשרת יצירה מתמדת של אמרות חדשות ושילובן בשיח.
אמרולה (Amarula) הוא ליקר שמנת המיוצר בחבל פלבורווה (Phalaborwa) שבדרום אפריקה מפירות העץ מרולה הגדלים בחבל זה.
הליקר מכיל 17 אחוז אלכוהול והוא מורכב מסוכר, שמנת ופרי העץ.
אמרטיה קומר סן (Amartya Kumar Sen; נולד ב-3 בנובמבר 1933) הוא כלכלן וזוכה פרס נובל לכלכלה על עבודותיו בתחום הרעב ההמוני, תאוריית התפתחות האדם, כלכלת רווחה וחקר המנגנונים בבסיסו של העוני, ועל תרומתו בתחום הפוליטי לתאוריה הליברלית.
בשנים 1998 עד 2004 עמד בראש טריניטי קולג' באוניברסיטת קיימברידג', והיה האסיאתי הראשון שעמד בראשו של קולג' ב-"אוקסברידג'" (אוקספורד וקיימברידג').
אמרטיה סן מעורב בדיון על גלובליזציה.
הוא העביר הרצאות למנהלים בכירים של הבנק העולמי אבל הראה את מחויבותו לשינוי מלמטה על ידי כך ששימש כנשיא לשם כבוד של ארגון אוקספם, העוסק בין השאר בסחר הוגן.
בין תרומותיו הרבות לכלכלת פיתוח, פרסם מחקרים חלוציים בתחום אי שוויון מגדרי.
מקפיד לכתוב "היא" ולא "הוא" כאשר הוא מתייחס לאדם מופשט.
נכון ל-2021 מכהן כפרופסור באוניברסיטת הרווארד.
מלמד גם באוניברסיטת גדוונפור, שבקלקוטה, ובבית הספר לכלכלה בדלהי.
ספריו התפרסמו בלמעלה מ-30 שפות.
המאמרים החלוציים של סן מסוף שנות השישים ותחילת שנות השבעים של המאה ה-20, עזרו לפיתוח תאוריית הבחירה הציבורית, שהגיעה לראשונה למקום בולט בעבודתו של הכלכלן האמריקני קנת' ארו.
בשנות החמישים, בזמן שעבד בתאגיד ראנד, ארו הראה כי כל חוקי ההצבעה, בין אם הם הכרעת רוב או רוב מיוחס או סטטוס קוו, חייבים לבוא בסתירה עם נורמה דמוקרטית כלשהי.
התרומה של סן לנושא הייתה להראות תחת אילו תנאים התאוריה של ארו אכן תתקיים, וכמו כן הוא הרחיב והעשיר את התאוריה של בחירה חברתית, על ידי הידע שלו בהיסטוריה של החשיבה הכלכלית ובפילוסופיה.
בשנת 1981 פרסם סן את הספר "עוני ורעב: מאמר על זכות וקיפוח", שבו הוא מדגים כי משבר רעב לא נובע ממחסור במזון, אלא מאי שוויון הטבוע בתוך מנגנונים של חלוקת המזון.
בנוסף לעבודתו החשובה על הסיבות למגפות רעב, עבודתו של סן בכלכלת פיתוח הייתה בעלת השפעה ניכרת בפיתוח של דו"ח הפיתוח האנושי, שמפרסמת תוכנית הפיתוח של האו"ם.
פרסום שנתי זה, המדרג את המדינות באמצעות מגוון של מדדים כלכליים וחברתיים, חב הרבה לתרומה של סן וכן לתאורטיקנים אחרים של בחירה חברתית בתחום של מדידה כלכלית של עוני ואי שוויון.
התרומה המהפכנית של סן לכלכלת פיתוח ולמדדים חברתיים הוא המושג של "יכולת".
על פי סן, פיתוח מלמעלה למטה תמיד יבוא לפני זכויות אדם כל עוד ההגדרה של המונחים תישאר מעורפלת (האם "זכות" היא דבר שחייבים לתת אותו או דבר שפשוט לא ניתן לשלול אותו?), לטענתו, ממשלות צריכות להימדד כנגד היכולות הקונקרטיות של אזרחיהן.
לדוגמה, בארצות הברית לאזרחים יש "זכות" היפותטית להצביע בבחירות.
לפי סן, מושג זה הוא ריק למדי.
הוא שואל האם כל התנאים ההכרחיים מתקיימים כך שלאזרחים יש יכולת להצביע.
תנאים אלו יכולים להתפרס מהתחום הרחב ביותר, כמו הזמינות של חינוך, אל התחום הצר ביותר, כמו תחבורה אל הקלפי.
רק כאשר מוסרים מחסומים כאלו, ניתן להגיד כי האזרח פועל באמת מתוך ברירה אישית.
על החברה הספציפית עצמה לספק רשימה של יכולות מינימום שמובטחות על ידי אותה חברה.
"גישת היכולת" יושמה בפועל, למשל, בספרה של מרתה נוסבאום "פיתוח נשי ואנושי".
סן כתב מאמר שנוי במחלוקת בדו שבועון הספרותי "The New York Review of Books", שכותרתו "למעלה מ-100 מיליון נשים חסרות", שבו הוא סוקר את ההשלכות הקטלניות של זכויות לא שוות בין המגדרים במדינות העולם השלישי, במיוחד באסיה, וטוען שזו הסיבה ליחס הלא פרופורציונלי בין לידות בנים ובנות במדינות אלו.
סן היה חלוץ מבין הכלכלנים של סוף המאה ה-20 בהתעקשותו לשאול שאלות על ערך, שמזה זמן רב הורחקו מדיון כלכלי "רציני".
הוא הערים את אחד האתגרים הראשיים העומדים בפני המודל הכלכלי שהעמיד את האינטרס העצמי כגורם העיקרי של הפעילות האנושית.
בעוד שקו המחשבה שלו נשאר בפריפריה, עבודתו עזרה לשנות את סדר העדיפויות של סקטור משמעותי של כלכלנים, אנשי פיתוח ופוליטיקאים של האו"ם.
כלכלה ככלי לשיפור רווחה והפחתת עוני
כלכלת רווחה מנסה להעריך צעדים של מדיניות כלכלית במונחים של ההשפעות שלהם על הרווחה של החברה.
סן, שהקדיש את הקריירה שלו לנושאים כאלה, כונה "המצפון של המקצוע".
החיבור רב ההשפעה שלו "בחירה קולקטיבית ורווחה חברתית" (1970), שהתייחס לנושאים כמו זכויות הפרט, שלטון הרוב, וזמינות של מידע על התנאים של הפרט, עורר השראה בקרב חוקרים להפנות את תשומת לבם לנושאים של רווחה בסיסית.
סן פיתח שיטות של מדידות עוני שהניבו מידע מועיל לשיפור המצב הכלכלי של העניים.
לדוגמה, העבודה התאורטית שלו על אי שוויון נתנה הסבר מדוע בחלק מהמדינות העניות יש פחות נשים ביחס לגברים למרות העובדה שנולדות יותר נשים מאשר גברים ותמותת תינוקות היא גבוהה יותר בקרב גברים.
סן טען שהסטייה ביחס זה נבעה מטיפול בריאותי טוב יותר ומהזדמנויות טובות יותר שהוצעו לגברים בתקופת הילדות במדינות אלה.
מחקרים על רעב ומחסור במזון
העניין של סן בנושאי רעב בהודו נובע מניסיון אישי.
בתור ילד בן תשע הוא היה עד למגפת הרעב בבנגל בשנת 1943 , שבה נספו שלושה מיליון איש.
אובדן חיים עצום כזה היה בלתי הכרחי, הסיק סן מאוחר יותר.
הוא האמין כי הייתה הספקת מזון מספקת בהודו באותו הזמן, אבל חלוקת המזון נמנעה היות שקבוצות ספציפיות של אנשים – במקרה זה פועלים כפריים – איבדו את משרותיהם ולכן את היכולת שלהם לקנות את המזון.
בספרו "עוני ורעב: מאמר על זכות וקיפוח" (1981), סן גילה כי במקרים רבים של רעב, אספקת המזון לא פחתה באופן משמעותי.
תחת זאת, מספר גורמים חברתיים וכלכליים כמו ירידה בשכר, אבטלה, מחירי מזון עולים ומערכת גרועה של חלוקת מזון, הובילו לתופעות של גוויעה ברעב בקרב קבוצות מסוימות באוכלוסייה.
ממשלות וארגונים בינלאומיים המטפלים במשברי מזון הושפעו מעבודתו של סן.
השקפותיו עודדו קובעי מדיניות לשים לב לא רק להקלה על סבל מיידי, אלא גם למצוא דרכים להחליף את ההכנסה האבודה של העניים, לדוגמה, על ידי פרויקטים של עבודה ציבורית, ושמירה על מחירי מזון יציבים.
בתור מגן תקיף על חופש פוליטי, סן האמין כי רעב לא מתרחש בדמוקרטיות מתפקדות משום שהמנהיגים שלהם חייבים להיות קשובים יותר לדרישות מצד האזרחים.
הוא טען כי כדי להשיג צמיחה כלכלית, יש לבצע רפורמות חברתיות כמו שיפור שרותי החינוך והבריאות הציבוריים לפני שמבצעים רפורמות כלכליות.
פרס נובל לכלכלה מטעם הבנק השוודי על עבודתו בתחום כלכלת רווחה (1998)
בהרט רטנה, אות ההוקרה האזרחי הגבוה ביותר בהודו (1999)
מדליית אייזנהאואר, למנהיגות ושרות בארצות הברית (2000)
אלוף של כבוד, בריטניה (2000)
אות ההוקרה של ההומניסט הבינלאומי מהאיגוד הבינלאומי להומניזם ואתיקה (2002)
אות הערכה על מפעל חיים מטעם לשכת המסחר ההודית (2003)
אמֶרי טביליסי (בגאורגית: ამერი თბილისი) הוא מועדון כדורגל מהעיר טביליסי, בירת גאורגיה.
המועדון נוסד בשנת 2002. בעונה 2002/2003 שיחקה קבוצת הכדורגל בליגה השנייה של גאורגיה.
בעונה 2003/2004 סיימה במקום 12 מתוך 16 קבוצות ועמדה לרדת ליגה, אבל הצליחה להישאר לאחר ששתי קבוצות אחרות ירדו ליגה.
בעונה 2004/2005 סיימה בראשות הליגה השנייה, ועלו ליגה לאומגלסי ליגה.
בעונה 2005/2006 סיימה במקום השביעי, אבל ניצחו גביע גאורגיה.
זכייה זו הביאה אותם להשתתפות בגביע אופ"א 2006/2007. גם בעונת 2007 הם זכו בגביע המדינה.
אמרטו (מאיטלקית: Amaretto) הוא ליקר מריר-מתוק שמקורו באיטליה.
על אף שהוא ידוע כליקר בטעם שקדים, לעיתים קרובות, שקדים אינם המרכיב העיקרי להכנת הליקר.
כבסיס לאמרטו משמשת תערובת של חרצני משמש, אפרסק ופירות דומים; ולעיתים נוספים לה שקדים או תמצית טעם שקדים (למעשה, במותגי האמרטו היוקרתיים ביותר אין בכלל שקדים או תמצית שקדים).
לתערובת מוסיפים לטובת השבחת הטעם תבלינים כמו וניל וטעמו הסופי דומה למרציפן.
אחוז אלכוהול בו הוא בדרך כלל כ-25%.
מקור שמו בעיבוד למילה האיטלקית "amaro", מר.
בתהליך הייצור של האמרטו מושרית עיסה של ליבתם של גלעיני המשמש באלכוהול (במקור ברנדי מענבים); ולאחר מכן נוספים לתערובת שנוצרת תבלינים וסוכר, ליצירת הטעם הסופי.
על פי מיתוס לא מבוסס, מקור הליקר בפונדק בעיירה סארונו שבלומברדיה.
ב-1525 השלים הצייר ברנרדינו לואיני ציור של חיי הבתולה הקדושה וקיבל את הליקר כחלק מתשורתו (על פי גרסה רומנטית יותר של האגדה: מנערת הפונדק אשר חשקה בו).
די-סארונו אורגינל - המותג "דיסארונו" (Disaronno) מסארונו שבאיטליה הוא ליקר בחוזק 20% אלכוהול.
לליקר הזה יש מאפייני טעמים של שקדים מרירים למרות שאינו מכיל שקדים כלל, אלא תמצית גלעיני משמשים, אלכוהול, קרמל ותמצית תבלינים.
יצרני משקה זה טוענים כי הוא מותג האמרטו הוותיק בעולם, ושהמתכון שלו הוא המתכון המקורי, משנת 1525.
לזרוני - מותג איטלקי בחוזק 24% אלכוהול מיוצר משנת 1851. מותג זה מיוצר על ידי השריית מקרונים בסגנון סארונו באלכוהול, מה שמעניק לו את טעם השקדים העדין שלו.
לזרוני טוענים כי זוג צעיר שבורך על ידי בישוף בשנת 1718 הם המקור למתכון המשפחתי השמור שלהם.
אמרה או אמרח ארדואן איפק (בטורקית: Emrah Erdoğan İpek; נולד ב-1 בינואר 1971) הוא זמר ושחקן טורקי, שהחל את דרכו כילד פלא בשנות ה-80'.
איפק נולד ב-1 בינואר 1971 בדיארבקיר, טורקיה; בנם של אליזה ואייטן ארדואן.
הוא החל את דרכו כזמר שמחות, במהרה התפרסם בטורקיה ואף קיבל את התואר "קוצ'וק אמרה" ("אמרה הקטן").
באותם זמנים בהיותו ילד, הוא שר בעיקר פולקלור טורקי-עות'מאני וארבסק.
את אלבומו הראשון הוציא כבר ב-1983 כשהוא בן 12. אמרח נחשב בעיני רבים כ"ילד הפלא" הגדול ביותר בכל הזמנים בטורקיה.
באלבומיו הראשונים שר אמרח בעיקר שירים בעלי לחן ארבסק כבד.
במשך השנים אפשר לשים לב במיתון "כובד" השירים עד כדי כך שבשנים האחרונות אמרח כמעט ועזב לחלוטין את סגנון הארבסק ונוטה יותר לכיוון ז'אנר הפופ.
אמרח שיחק ביותר מעשרה סרטים.
בהמשך שיחק במיני-סדרות טלוויזיה, העוסקות בעיקר באורך החיים של מעמד הפועלים והעולם התחתון, אחת מהן היא "קינאלי קאר" (Kınali kar - בקירוב: "שלג סגול") אשר דובבה למספר שפות והופיע בערוצים ערביים כגון MBC.
אמרגן (נקרא בעבר אימפּרֶסָריו, מאיטלקית: Impresario) הוא אדם בתעשיית הבידור המהווה מתווך, יזם ומפיק אירועים בתחום המוזיקה (בעיקר הופעות חיות), התיאטרון והספורט (בדרך כלל בתחומי ראווה כגון תחרויות ומופעי רודיאו ואגרוף).
במאות קודמות היו אמרגנים אחראים על העלאת מופעי אופרה ובלט וייצגו להקות נודדות.
האמרגן אחראי על התחום הביצועי של המופע, על גיוס כוח אדם, על ארגון אולמות להופעות, דרכי תחבורה, מימון וכדומה ולעיתים אף על גילוי אמנים ודחיפתם.
בין האמרגנים המפורסמים במאה ה-20 ניתן למנות את אמרגן מופעי הוודוויל הבידוריים, פלורנץ זיגפלד, את אמרגן הבלט הנודע סרגיי דיאגילב, אמרגן הקרקס פי.
ישנם אמרגנים שהתפרסמו בזכות קשריהם עם אמן אחד, כמו עמנואל שיקאנדר, אמרגנו של מוצרט.
תפקיד האמרגן קיים במקום שבו האמן אינו שכיר של מקום עבודה מסודר (כפי שהיה המצב עד ראשית/אמצע המאה ה-20 בקרב שחקני תיאטרון, אופרה ובלט וכפי שהוא כיום בקרב זמרים וחלק מהספורטאים).
האמן זקוק לגורם מתווך שיסייע לו כלכלית להוציא את אמנותו לקהל רחב.
חלק מהאמרגנים מתפקדים כסוכנים אישיים המייצגים אמנים מול בעלי אולמות וחלקם פועלים יותר כבעלי תיאטרון המחפשים מופעים, לעיתים מעורב יותר מאמרגן אחד בתהליך הפקה של מופע.
שכרו של האמרגן מותנה בדרך כלל בהסכם חלוקת רווחים בינו ובין האמן או להקת האמנים אותה הוא מייצג.
פעמים רבות קיים פער בין הבנתו של האמרגן בעולם העסקים ולעיתים גם גילו המבוגר ובין גילם, מידת התמצאותם וכושר המיקוח של האמנים המיוצגים.
פער זה גורם לעיתים לחוזים הפועלים לטובת האמרגן ומובילים לתביעות משפטיות רבות בין אמנים לאמרגניהם.
האמרגן לוקח פעמים רבות סיכון על עצמו, ואם המופע נכשל הוא סופג הפסדים מכספים שהשקיע בעצמו כדי להפיקו.
אמרי גניאל (נולד ב-8 בינואר 1992) הוא אלוף ישראל ושיאן ישראל הנוכחי (2019) במשחה ל-100 מטר חזה.
ייצג את ישראל באולימפיאדה (לונדון 2012) ובאליפות העולם (ברצלונה 2013).
גניאל נולד בבאר שבע וגדל בעומר.
אביו הוא השחיין אמיר גניאל, אלוף ושיאן ישראל בשחייה בעבר.
הוא התאמן בהדרכתו של עדי ולפמן בקבוצת השחייה של הפועל שחייני הנגב.
לאחר מכן עבר עם מאמנו לשחות בקבוצת השחייה של הפועל ירושלים.
בתחרות השחייה "גביע קומן" (תחרות שחייה לנוער של מדינות אגן הים התיכון) שנערכה בקפריסין ביוני 2007 זכה גניאל במדליית ארד במשחה ל-100 מטר חזה בתוצאה של 1:07.80 דקות.
בתחרות ה"מילניום" שנערכה בקריית ביאליק בסוף דצמבר 2007 קבע גניאל שיא ישראלי חדש במשחה ל-50 מטר חזה לגילי 15 בתוצאה של 29.61 שניות, ושיא ישראלי חדש במשחה ל-100 מטר חזה לגילי 15 בתוצאה של 1:05.48 דקות.
בתחרות השחייה "גביע קומן" שנערכה בלרנקה, קפריסין ביוני 2008 זכה גניאל במדליית כסף במשחה ל-100 מטר חזה בשיא ישראלי חדש לגילי 16 ו-17 בתוצאה של 1:05.30 דקות.
בתחרות שחייה שנערכה בזגרב, קרואטיה בנובמבר אותה שנה קבע גניאל שיא ישראלי חדש במשחה ל-50 מטר חזה לגילי 16 בתוצאה של 29.13 שניות.
בתחרות שחייה שנערכה בלוקסמבורג בינואר 2009 קבע גניאל שיא ישראלי חדש במשחה ל-100 מטר חזה לגילי 17 בתוצאה של 1:04.94 דקות.
בפברואר, חודש לאחר מכן, במסגרת אליפות ישראל בשחייה (בריכת 25 מטר) שנערכה בבית איל, אשדות יעקב מאוחד הוא זכה בשלוש מדליות.
בשלב המוקדמות הוא קבע שיא ישראלי חדש לגילי 17 ו-18 של 2:14.72 דקות.
מדליית כסף במשחה ל-50 מטר חזה בתוצאה של 28.81, שניות אחרי ערן זוסמן מהפועל עירוני הוד השרון (28.64 שניות).
שבועיים לאחר מכן, בתחרות שחייה שנערכה בסנט רפאל שבצרפת הוא קבע שיא ישראלי חדש במשחה ל-50 מטר חזה לגילי 17: 29.39 שניות.
בחודש מרץ של אותה שנה נסע גניאל למחנה אימונים עם נבחרת ישראל וחזר ארצה חולה.
באליפות ישראל בשחייה שנערכה בווינגייט באוגוסט אותה שנה סיים גניאל במקום החמישי במשחה ל-50 מטר חזה בתוצאה של 29.61 שניות, במקום השישי במשחה ל-100 מטר חזה בתוצאה של 1:05.88 דקות.
באליפות ישראל בשחייה (בריכת 25 מטר) שנערכה בבית איל בפברואר 2010 זכה גניאל ב-5 מדליות.
3 מדליית זהב, במשחה ל-50 מטר חזה בשיא ישראלי חדש לגילאי 18 של 28.56 שניות לפני יהב שחף ממכבי פ.מ.
רעות שקבע שיא ישראלי חדש לגילאי 16 (28.59 שניות) וזוסמן (28.76 שניות), במשחה שליחים 4x100 מטר מעורב בשיא ישראלי חדש לאגודות ביחד עם דוד גמבורג, שקד זרוצקי וניר ברנע בתוצאה של 3:42.80 דקות ובמשחה שליחים 4x50 מטר מעורב בתוצאה של 1:42.47 דקות.
בתחרות שחייה שנערכה באמסטרדם, הולנד במרץ אותה שנה קבע גניאל במשחה ל-50 מטר חזה שיא ישראלי חדש לגילאי 18 של 29.17 שניות.
חודשיים לאחר מכן, במאי בתחרות שחייה שנערכה בפורטו, פורטוגל הוא קבע במשחה ל-100 מטר חזה שיא ישראלי חדש לגילאי 18 ושיא תחרות בתוצאה של 1:04.08 דקות, שיפור לשיאו בן ה-7 שנים של דני מלניק (1:04.42 דקות).
באולימפיאדת הנוער שנערכה בסינגפור באוגוסט אותה שנה סיים גניאל במקום שישי במשחה ל-50 מטר חזה בתוצאה של 29.45 שניות.
בשלב חצי הגמר הוא קבע תוצאה של 29.21 שניות ובמקום שביעי במשחה ל-100 מטר חזה בתוצאה של 1:04.28 דקות.
בתחרות שנערכה בקוימברה, פורטוגל במאי 2011 זכה גניאל במדליית זהב במשחה ל-100 מטר חזה שיא אישי חדש של 1:02.53 דקות ובמדליית כסף במשחה ל-200 מטר חזה בשיא אישי חדש של 2:16.65 דקות, מאית השנייה אחרי דיוגו פליפה קרבלו מפורטוגל (2:16.64 דקות).
באליפות ישראל בשחייה שנערכה בווינגייט באוגוסט אותה שנה זכה גניאל בשתי מדליות כסף.
נוסף לכך הוא סיים במקום רביעי במשחה ל-50 מטר חזה בתוצאה של 29.11 שניות, מאית השנייה איטי ממדליית ארד.
באוניברסיאדה שנערכה בשנג'ן, סין בסוף אוגוסט 2011, סיים גניאל במקום שביעי במשחה ל-50 מטר חזה בתוצאה של 28.40 שניות, בשלב המוקדמות הוא קבע שיא אישי חדש של 28.18 שניות, התוצאה השנייה בטיבה בישראל.
באליפות אירופה בשחייה שנערכה בדברצן, הונגריה במאי 2012 סיים גניאל במקום שישי במשחה ל-100 מטר חזה בתוצאה 1:01.33 דקות.
בשלב המוקדמות קבע שיא ישראלי חדש של 1:00.96 דקות, עמו עלה לחצי הגמר מהמקום הראשון.
גניאל קבע 1:01.01 בחצי הגמר ועלה מהמקום הרביעי.
גניאל שיפר את שיאו האישי ביותר משתי שניות ואת השיא הישראלי של דני מלניק ביותר משנייה.
הוא סיים במקום שביעי במשחה שליחים 4x100 מטר מעורב ביחד עם יעקב טומרקין, אלון מנדל ונמרוד שפירא בר אור בתוצאה של 3:37.77 דקות.
נוסף לכך, הוא סיים במקום 23 במשחה ל-200 מטר חזה בשיא אישי חדש של 2:15.76 דקות ובמקום 33 במשחה ל-50 מטר חזה בתוצאה של 28.78 שניות.
התוצאה של גניאל ב-100 מטר חזה רחוקה 17 מאיות השנייה מהקריטריון האולימפי הבינלאומי המחמיר לאולימפיאדת לונדון (2012).
לאור זאת קיבל גניאל הזמנה לאולימפיאדה מפינ"א.
מינהלת הספורט ההישגי המליצה פה אחד על צירוף גניאל למשלחת האולימפית, על אף שלא עמד בקריטריון הישראלי, על תקן אחד משלושת המקומות השמורים לספורטאים צעירים.
במשחקים עצמם הוא סיים במקום 32 במשחה ל-100 מטר חזה בתוצאה של 1:02.07 דקות.
באליפות העולם בשחייה שנערכה בברצלונה ספרד ביולי 2013 סיים גניאל במקום 34 במשחה ל-100 מטר חזה בתוצאה של 1:01.77 דקות ובמקום 45 במשחה ל-50 מטר חזה בתוצאה של 28.48 שניות.
נוסף לכך, הוא סיים במקום 16 במשחה שליחים 4x100 מטר מעורב ביחד עם יונתן קופלב, יעקב טומרקין ונמרוד שפירא בר אור בתוצאה של 3:39.31 דקות, כשחיין חזה הוא שחה ב"זינוק שליחים" תוצאה של 1:01.72 דקות.
באליפות אירופה בשחייה (בריכת 25 מטר) שנערכה בהרנינג שבדנמרק בדצמבר אותה שנה סיים גניאל במקום 35 במשחה ל-100 מטר חזה בשיא אישי חדש של 1:00.06 דקות.
באליפות ישראל בשחייה שנערכה באוגוסט 2014 זכה גניאל ב-3 מדליות, זהב, כסף וארד.
מדליית זהב, במשחה ל-100 מטר חזה בשיא ישראלי בינלאומי חדש של 1:01.34 דקות, לפני איתי גולדפדן מהפועל עמק חפר (1:02.29 דקות) וירון שגלוב (1:03.27 דקות) מהפועל עמק יזרעאל.
מדליית ארד, במשחה ל-50 מטר חזה בתוצאה של 28.41 שניות, אחרי איתי גודלפדן שקבע שיא ישראלי חדש לגילאי 18 של 28.01 שניות וירון שגלוב (28.11 שניות).
אמרה יעקבי (1905 – 20 בפברואר 1937) היה כדורגלן יהודי הונגרי, מראשוני שחקני נבחרת ארץ ישראל.
יעקבי נולד בבירת הונגריה בודפשט באימפריה האוסטרו-הונגרית, והחל את הקריירה שלו ככדורגלן בקבוצת כדורגל היהודית "הגיבור" מהעיר ברטיסלאבה.
בשנת 1927 עלה יעקבי לארץ ישראל, ובתחילת דרכו שיחק לסירוגין כחלוץ בהפועל "אלנבי" תל אביב, הפועל חיפה ומכבי חיפה.
הכדורגל בישראל לא היה מפותח בשנים הראשונות שלאחר הגעתו, והטורניר הסדיר היחיד שנערך היה גביע ארץ ישראל.
בתקופה זו לא הגיע יעקבי להישגים יוצאי דופן בגביע, והשתתף בעיקר במשחקי ידידות.
עם זאת, הוא היה בסגל הפועל חיפה בעונת 1931/1932, העונה הראשונה של הליגה הארצית (כיום ליגת העל).
קבוצתו סיימה את העונה במקום השלישי, אך חלק ממשחקיה לא התקיימו כלל והיא שיחקה ב-12 משחקים מתוך 16.
בתחילת שנות ה-30 הצטרף יעקבי למכבי תל אביב, והוצב על ידי המאמן שמעון "לומק" רוטנר בעמדת המקשר השמאלי.
בשנת 1931 השתתף במסע המשחקים של נבחרת ארץ ישראל למצרים, במסגרתו ערכה הנבחרת את משחקיה הראשונים (אך הלא רשמיים) בתולדותיה.
יעקבי היה אחד מששת השחקנים היהודים שנשלחו למסע, ואחד מארבעת נציגיה של מכבי תל אביב בסגל.
במהלך המסע נחלה הנבחרת שלושה הפסדים.
בשנה שלאחר מכן נכלל יעקבי בסגל נבחרת מכבי של ארץ ישראל לקראת משחקי המכביה, בהם סיימה במקום השני בטורניר הכדורגל.
ב-10 ביוני 1933 הבקיע יעקובי את שערו הידוע ביותר, במשחק הגמר של גביע ארץ ישראל בין מכבי תל אביב להפועל תל אביב.
הייתה זו הפעם הראשונה שבה שוחק הדרבי התל אביבי במעמד הגמר.
יעקבי פתח בהרכב מכבי, ולאורך רוב המשחק ניסה פעמים אחדות להכניע בלא הצלחה את שוער הפועל תל אביב וילי ברגר.
בדקה ה-89 הצליח יעקבי להתגבר על הגנת הפועל תל אביב, והבקיע את השער היחיד במשחק.
בספר "מכבי תל אביב 100 שנים ראשונות" מובא ציטוט מאותה תקופה, בו מתואר מהלך ההבקעה:
לאחר תחילת מלחמת האזרחים בספרד החליט יעקבי להצטרף לבריגדות הבינלאומיות, וב-1936 עזב את ארץ ישראל.
בשנה שלאחר מכן ספג פציעות אנושות מפגזי מרגמה, ונפטר בבית חולים ליד מדריד.
מקום קברו המדויק איננו ידוע בעקבות הפקודה שנתן פרנסיסקו פרנקו, שנגד כוחותיו נלחם יעקבי, למחות כל זכר למתנגדיו.
אמרה בלוזוגלו (בטורקית: Emre Belözoğlu; תעתיק מדויק יותר: אמרה בלזואולו; נולד ב-7 בספטמבר 1980) הוא כדורגלן עבר טורקי ומאמן, ששיחק בעמדת הקשר.
לזכותו 101 הופעות במדי נבחרת טורקיה.
כיום משמש בלוזוגלו כמאמנה של אנטליהספור מהליגה הטורקית.
בשנת 2004 נבחר בלוזוגלו על ידי פלה לאחד מ-125 השחקנים הטובים ביותר בכל הזמנים.
בלוזוגלו החל את הקריירה בקבוצת הנוער של גלאטסראיי בה גדל והצטרף לקבוצה הבוגרת בשנת 1996. בשנת 2001 לאחר כמה עונות מרשימות, עבר לאינטר מילאנו ושיחק בה עד 2005. בין השנים 2005 ל-2008 שיחק בניוקאסל יונייטד, ובסוף אותה שנה חתם בפנרבחצ'ה.
בעונת 2011/2012 שיחק בלוזוגלו באתלטיקו מדריד.
בשנת 2015 עבר לשחק בקבוצת איסטנבול בשאקשהיר.
ב-2020 פרש ממשחק פעיל, ונשאר בפנרבחצ'ה כמנהל ספורטיבי.
אֶמְרֵה גַ'אן (בטורקית: Emre Can; נולד ב-12 בינואר 1994) הוא כדורגלן גרמני המשחק בעמדות הקשר והבלם בבורוסיה דורטמונד ובנבחרת גרמניה.
ג'אן נולד בפרנקפורט להורים טורקים.
בגיל 6 הצטרף לקבוצת הנוער המקומית של העיר פרנקפורט, בגיל 12 הצטרף למחלקת הנוער של הקבוצה הבכירה בעיר איינטרכט פרנקפורט.
בגיל 14 עבר למחלקת הנוער של באיירן מינכן.
ב-2011 החל לשחק בקבוצה המילואים של באיירן.
ב-12 באוגוסט 2012 ערך את הופעתו הבכורה בקבוצה הבוגרת בניצחון 1–2 על בורוסיה דורטמונד בסופר קאפ הגרמני.
ב-13 באפריל 2013 ערך את הופעתו הבכורה בבונדסליגה בניצחון 0–4 על נירנברג.
בסיום העונה זכה עם הקבוצה באליפות גרמניה, הגביע הגרמני, וליגת האלופות.
ב-2 באוגוסט 2013 חתם לארבע שנים בבאייר לברקוזן, בעונתו הראשונה והיחידה בקבוצה הבקיע ארבעה שערים, ובישל ארבעה שערים.
יכולתו של ג'אן עוררה עניין בליברפול, ביניהן בהופעתו בהפסד 2–4 למנצ'סטר יונייטד.
ב-3 ביולי 2014 חתם בליברפול מהפרמייר ליג עבור 12 מיליון אירו.
ב-25 באוגוסט ערך את הופעתו הבכורה בקבוצה בהפסד 1–3 נגד מנצ'סטר סיטי.
ב-8 בנובמבר הבקיע את שערו הראשון בקבוצה בהפסד 1–2 לצ'לסי.
בעונתו השנייה בקבוצה העפיל עמה לגמר הליגה האירופית 2016, ופתח בהרכב בהפסד קבוצתו 1–3 לסביליה.
למרות הצעת ליברפול לחידוש חוזה, צ'אן החליט שלא לחדש את חוזהו עם הקבוצה וב-21 ביוני 2018 חתם ביובנטוס מסרייה א' בהעברה חופשית.
ב-18 באוגוסט ערך את הופעתו הבכורה בקבוצה בניצחון 2–3 על קייבו ורונה.
לאחר שלא השתלב כמצופה ביובנטוס ואף נפלט מסגל הקבוצה לליגת האלופות, ב-31 בינואר 2020 הושאל לבורוסיה דורטמונד עד לסוף העונה.
ג'אן זומן לכל הנבחרות הצעירות של גרמניה, ב-28 באוגוסט 2015 זומן לראשונה לנבחרת הבוגרת על ידי המאמן יואכים לב לקראת משחקי מוקדמות יורו 2016. ב-4 בספטמבר 2016 ערך את הופעתו הבכורה בנבחרת בניצחון 1–3 על .
ב-8 באוקטובר 2017 כבש את שערו הראשון בנבחרת הבוגרת בניצחון 5–1 על במסגרת מונדיאל 2018. נכלל בסגל נבחרת גרמניה ליורו 2020. ב-12 ביוני 2024 זומן ג'אן לסגל נבחרת גרמניה ליורו 2024 לאחר שאלכסנדר פבלוביץ' נפצע ונגרע מהסגל.
אמרי זרטל (נולד ב-1964) הוא מעצב גרפי, צלם ומאייר ישראלי, שזכה לעיקר פרסומו כמעצב עטיפות ספרים.
מעצב עטיפות הספרים של הוצאת הספרים "כנרת זמורה-ביתן דביר".
זרטל נולד בקיבוץ עין שמר.
בנם של יהודית והארכאולוג אדם זרטל, ונכדו של משה (מְיֶיטֶק) זרטל (זילברטל), ממנהיגי "השומר הצעיר" בוורשה ובארץ ישראל, מבקר ספרות, עיתונאי ועורך.
למד בבית הספר לאמנות קלישר ובמדרשה לאמנות.
עסק באיור ובעיצוב עבור העיתונות, עבד מספר שנים בתחום הפרסום.
ב-1998 החל להתמקד בעיצוב עטיפות ספרים ולאחר איחוד הוצאות הספרים כנרת וזמורה ביתן, נבחר לשמש כמעצב הראשי שלהן.
במסגרת עבודתו עיצב את עטיפתם של עשרות רבות של ספרים, ונחשב לאחד ממעצבי עטיפות הספרים הבולטים בישראל.
שימש גם כמרצה בתוכנית לתואר שני במגמה למו"לות באוניברסיטת בן-גוריון בנגב.
זרטל נשוי ואב לשלוש בנות.
קיצור תולדות האנושות, ההיסטוריה של המחר, 21 מחשבות על המאה ה-21 - יובל נח הררי
בשבילה גיבורים עפים, הר האושר - אמיר גוטפרוינד
אם יש גן עדן - רון לשם
ילדי חצות, בושה - סלמאן רושדי
מרד הנפילים, כמעיין המתגבר - איין ראנד (תרגום חדש)
גדל, אשר, באך - דאגלס הופשטטר
רקוויאם גרמני - עמוס אילון
הגווארדיה השחורה - ירון זליכה
סודותיו של מורה הנבוכים - מיכה גודמן
המרגל האבוד והשמלה הירוקה - אלכס פז-גולדמן
מדד הפחד - רוברט האריס
מקהלה הונגרית - יגאל שוורץ
שומר אמונים - ג'ון לה קארה
מלכים ג - יוכי ברנדס
פרסי ג'קסון וגנב הברק - ריק ריירדן
הלאומיות בישראל ובעמים - יובל קוברסקי
אמרה מור (בטורקית: Emre Mor; נולד ב-24 ביולי 1997 בברנשיי שבדנמרק) הוא כדורגלן טורקי-דני המשחק בעמדת קשר הכנף בקבוצת פנרבחצ'ה.
הוא גדל במחלקות הנוער של ברנשיי בולדקלאב ושל לינגבי בולדקלאב.
ב-31 בינואר 2015 הצטרף למחלקת הנוער של נורשלן מליגת העל הדנית.
ב-28 בנובמבר ערך מור את הופעת הבכורה שלו בקבוצה הבוגרת של המועדון, כשנכנס כמחליף בדקה ה-84 בהפסד 1:0 לראנֶס במסגרת המחזור ה-17 בליגה.
ב-28 בפברואר 2016 הבקיע את שער הבכורה שלו במועדון, שער בדקה העשירית בתיקו 1:1 נגד ויבורג.
ב-7 ביוני 2016 חתם מור בבורוסיה דורטמונד מהבונדסליגה ל-5 שנים.
מור נחשב לכישרון גדול מאוד בעת החתימה שלו, אך מיעט מאוד לשחק בבורוסיה דורטמונד, והיו לו בעיות משמעת רבות בעונתו היחידה במועדון.
ב-28 באוגוסט 2017 נמכר מור לסלטה ויגו מהלה ליגה תמורת 13 מיליון אירו.
מור חתם על חוזה לחמש שנים.
ב-31 ביולי 2019 הושאל מור לגלאטסראיי.
ב-31 בינואר 2020 הושאל לאולימפיאקוס.
ב-26 באוגוסט 2021 הושאל לפתיח קארגומרוק הטורקית.
ב-2 ביולי 2022 חתם מור בפנרבחצ'ה.
ב-1 בינואר 2024 הושאל מור עד לתום העונה לפתיח קארגומרוק בה שיחק כמושאל בעונת 2021/2022.
ב-13 בספטמבר 2024 הושאל מור לאיופספור עד לתום העונה.
מור נולד בדנמרק לאב טורקי ולאם מקדונית.
הוא יצג את דנמרק ברמת הנבחרות הצעירות, ובהמשך את טורקיה.
הוא נכלל בסגל נבחרת טורקיה ליורו 2016. ב-29 במאי 2016 ערך מור את הופעת הבכורה שלו בנבחרת, כשנכנס כמחליף בתחילת המחצית השנייה בניצחון 1:0 על נבחרת מונטנגרו במסגרת משחק הכנה ליורו 2016.
אמרגזאורוס (שם מדעי: Amargasaurus) הוא דינוזאור ארוך צוואר מקבוצת הזאורופודים שחי בתקופת הקרטיקון תחתון לפני 129-122 מיליון שנה.
הדינוזאור נקרא על שם תצורות לה אמרגה שבמחוזות נאוקן, ריו נגרו ומנדוסה בארגנטינה, בה התגלו מאובניו.
זאורופוד זה היה שייך למשפחת הדיקראוזאוריים, שהיו קרוביהם הרחוקים של הדיפלודוקיים והם היו בעלי שורה של זיזים בולטים מגופם ובייחוד על צווארם.
יצורים אלה היו קטנים בהרבה מהדיפלודוקוסיים.
אורכו של האמרגזאורוס הגיע ל-9–10 מטר ומשקלו כ-2.6 טון.
היו לו זיזי עצם בולטים על הצוואר והכתפיים וזיזים נוספים לאורך גבו ועליהם היה תלוי מפרש, בדומה לדימטרודון.
ככל הנראה שימש המפרש לתקשורת והרתעת יריבים.
דעה נוספת סבורה כי הוא השתמש בזיזים כאמצעי התגוננות, כמו קרני האנטילופות, ואילו מדענים אחרים חושבים שהוא התחמם בעזרת חימום המפרש.
הוא חי בעדרים באפיקי הנהרות הארגנטינאים הקדומים ונכחד לפני 122 מיליון שנה.
דינוזאור זה הופיע בסדרה דינו דן ובמשחקי המחשב עולם היורה: המשחק, Jurassic World: Alive, פארק היורה 3: בניית פארק וJurassic World Evolution 2.
אמרוד טוביה היא שחקנית ודוגמנית אמריקאית ילידת-קנדה.
מוכרת בעיקר בשל תפקידה כאיזבל לייטווד בסדרת הטלוויזיה "ציידי הצללים" ברשת Freeform.
טוביה נולדה במונטריאול, קוויבק שבקנדה, וגדלה בבראונסוויל, טקסס שבארצות הברית כבת יחידה.
אמה, מירטה סוניה (לבית סוליס), היא ילידת סיודד ויקטוריה, מקסיקו.
סבה וסבתה מצד אביה היו מצפון לבנון.
מאז נעוריה השתתפה בתחרויות יופי, ואף זכתה בשלוש תחרויות מקומיות.
בשנת 1999, בגיל 10, טוביה ביצעה את תפקיד המשחק הראשון שלה בסדרת הילדים "El Mundo de los Niños".
בגיל 12 טוביה החלה לשחק בתוכנית "Tu Desayuno Alegre", עד לגיל 26 המשיכה טוביה לשחק בתוכנית למשך כ-14 שנים,.
בשנת 2010 הגיעה לחצי-הגמר בתחרות היופי, "מיס טקסס ארצות הברית".
בשנת 2013 בנוסף להשתתפותה בתוכנית Tu Desayuno" Alegre" החלה להשתתף בסדרת הנוער המקסיקנית "En mi cuadra nada cuadra", בהמשך בשנת 2014 טוביה ממשיכה בתחום המשחק והשתתפה בטלנובלה הוונצואלית "אם רק תסתובב" בתפקיד של סטפני קארם.
בשנת 2016 החלה לשחק את דמותה של איזבל לייטווד בסדרת הפנטזיה האמריקאית "ציידי הצללים" של רשת Freeform, לצדם של קתרין מקנמרה, אייזיאה מוסטפא והארי שום ג'וניור.
הסדרה בוטלה ב-2019, לאחר 3 עונות.
על תפקידה בסדרה זו, טוביה הייתה מועמדת לפרסי בחירת הנוער בקטגוריית שחקנית מצטיינת בסדרת פנטזיה לשנים 2017 ו-2018, אך לבסוף קתרינה גרהאם מ"יומני הערפד" זכתה בפרס, ומילי בובי בראון מ"דברים מוזרים" זכתה שנה לאחר מכן.
בשנת 2011 טוביה החלה בזוגיות עם המוזיקאי האמריקאי-דומיניקני פרינס רויס.
הם נישאו בסן מיגל דה איינדה, מקסיקו ב-30 בנובמבר 2018. הם מתגוררים בסטודיו סיטי, לוס אנג'לס.
ב־7 במרץ 2022 הודיעו בני הזוג על גירושיהם.
נכון לשנת 2025, טוביה נמצאת במערכת יחסים עם השחקן הליטאי ארנס פדראביציוס.והם יוצאים מ-2023.
היא דוברת ספרדית מגיל קטן בצורה שוטפת, אך אנגלית היא שפת האם שלה.
+שנהסדרהתפקידהערות2010אורורהפקידת קבלהפרק: "Gran lanzamiento"201311-11: En mi cuadra nada cuadraאליזבת'75 פרקים2014Cosita lindaדולסה רילקוןפרק: "Conoce en la perfumeria"אם רק תסתובבסטפניה קארהם29 פרקים2016–2019ציידי הצלליםאיזבל סופיה "איזי" לייטוודתפקיד ראשי (3 עונות); 55 פרקים2019Love in the Sunאלנהסרט טלוויזיה של הולמרק2021Holiday in Santa Feבלינדה סויירסרט טלוויזיה של Lifetime2021–2023באהבהלילי דיאזתפקיד ראשי (2 עונות); 11 פרקים
אמרי לי כן הוא סרט קומדיה רומנטית אמריקאי משנת 1989 שכתב וביים קמרון קרואו.
בסרט מככבים ג'ון קיוזאק, איוני סקיי וג'ון מהוני.
הסרט, אשר הופק בתקציב של 16 מיליון דולרים, גרף בקופות בסך הכל 21.5 מיליון דולרים.
עלילת הסרט, אשר מתרחשת בפרבר של העיר סיאטל, מתמקדת בתלמיד בית הספר התיכון הממוצע לויד דובלר (אותו מגלם ג'ון קיוזאק), שמנסה באופן בלתי סביר ליצור קשר עם התלמידה המצליחה, היפהפייה והחכמה דיאן קורט (אותה מגלמת איוני סקיי).
לויד מנסה לכבוש את ליבה של קורט חרף התנגדות אביה המגונן בטרם דיאן תעבור לאנגליה שם היא הולכת ללמוד במכללה יוקרתית.
ג'ון קיוזאק בתפקיד לויד דובלר
איוני סקיי בתפקיד דיאן קורט
ג'ון מהוני בתפקיד ג'ים קורט
לילי טיילור בתפקיד קורי פלאד
ג'ייסון גולד בתפקיד מייק קמרון
לורן דין בתפקיד ג'ו פולי פלאט בתפקיד גברת פלאד
ביבי ניווירת' בתפקיד גברת אוונס
גלן ווקר האריס ג'וניור בתפקיד ג'ייסון דובלר
ג'ואן קיוזאק בתפקיד קונסטנס דובלר פיליפ בייקר הול בתפקיד הבוס במשרד מס ההכנסה
ריצ'רד פורטנו בתפקיד סוכן מס ההכנסה סטיוארט
ג'ואנה פרנק בתפקיד גברת קרווין
ג'ון הילנר בתפקיד פרקליט בבית המשפט
דן קסטלנטה בתפקיד המורה של דיאן
לויס צ'ילס בתפקיד אמה של דיאן
אמרה קאראדומן (בטורקית: Emrah Karaduman; נולד ב-4 בנובמבר 1987) הוא די ג'יי ומפיק מוזיקלי טורקי.
זכה להצלחה בינלאומית לאחר הוצאת הסינגל "Cevapsız Çınlama", שיצא ביחד עם אליינה טילקי והפך לאחד מהשירים הטורקיים המצליחים ביותר בכל הזמנים.
הקליפ שיצא עבור "Cevapsız Çınlama" צבר למעלה מ-575 מיליון צפיות ביוטיוב, ובכך הפך לקליפ הטורקי הנצפה ביותר בכל הזמנים.
בשנת 2018, הוציא עם טילקי את הלהיט "Yalnız Çiçek", שהצליח לשחזר את הצלחת שירם הקודם.
אמרה קאראדומן נולד ב-4 בנובמבר 1987, בסמסון שבטורקיה, ובשנת 2009, החל את הקריירה המוזיקלית שלו.
כמו כן, יודע קאראדומן לנגן על כלי הקשה.
בשנת 2014, לקח חלק בכתיבת ובהפקת הלהיט "Prenses", של הזמרת-יוצרת הבלגית-טורקייה הדיסה.
את אלבום הבכורה שלו Toz Duman, הוציא בשנת 2015. האלבום זכה להצלחה נאה בטורקיה ובאותה השנה הוציא את השיר המצליח "Nerden Bilecekmiş" ביחד עם הזמרת-יוצרת אירם דריג'י.
בשנת 2016, הוציא את שירו המצליח ביותר "Cevapsız Çınlama", ביחד עם הזמרת אליינה טילקי.
הקליפ של השיר הפך לקליפ הטורקי הנצפה והמצליח ביותר בכל הזמנים.
בעקבות ההצלחה לה זכו השניים ביציאת השיר הראשון שלהם יחד, הוציא קאראדומן עם טילקי את השיר "Yalnız Çiçek", שזכה להצלחה בין-לאומית גם כן, כאשר צבר ביוטיוב למעלה מ-200 מיליון צפיות.
1. מיד לאחר צאתו, הוציא עם טילקי את השיר "Dipsiz Kuyum", שצבר קרוב ל-200 מיליון צפיות גם כן.
כמו כן, תיפקד השיר כסינגל מתוך אלבומו השני של קאראדומן שיצא כמה זמן לאחר מכן.
בשנת 2018, הוציא את אלבום האולפן השני שלו, BombarDuman.
מתוך האלבום יצא שיר נוסף עם טילקי, "Sevmek Yok".
באותה השנה הוציא ביחד עם דריה אולו את הלהיט "Sürgün Aşkımız" שכבש את פסגת מצעד השירים של טורקיה.
אמרי ולשמן הוא כדורגלן גיאני-קנדי המשחק בעמדת החלוץ בקבוצה הקנדית סיגמה
ולשמן נולד במיסיגוגה שבאונטריו, קנדה להורים ממוצא גיאני.
ולשמן התחיל את הקריירה שלו בקבוצת הנוער של סיגמה.
בגיל 18 הצטרף לסיינה סיינטס.
ולשמן נבחר לכדורגלן העונה בשנת כאשר כבש 13 שערים ב-16 משחקים.
בשנת ולשמן חתם באורגון סטייט ביוורס.
בדראפט , ולשמן נבחר במקום ה-16 על ידי טורונטו.
ב-3 במרץ 2013 ולשמן ערך את הופעת הבכורה שלו בקבוצה בהפסד 0–1 לונקובר וייטקפס.
בשנת ולשמן חתם בסיגמה מליגת מחוז אונטריו.
בפברואר ולשמן חזר ל-MLS וחתם בריאל סולט לייק ושיחק בריאל מונרכס, קבוצת המילואים של המועדון.
בינואר ולשמן חתם בפוארטו ריקו מה-NASL.
ב-3 בינואר 2018 ולשמן חתם בסינסינטי מה-USL.
ב-16 במאי 2018, ולשמן הבקיע שלושער ראשון בקריירה בניצחון 1–4 נגד דטרויט סיטי במסגרת הסיבוב השני של גביע ארצות הברית הפתוחה.
ב-8 במרץ 2019 ולשמן הושאל לפוגרה מליגת העל הקנדית.
ב-7 ביולי 2019 חתם בהפועל חיפה מליגת העל.
ב-23 בינואר 2020 חתם בבני סכנין מהליגה הלאומית.
עד לסיום העונה, ולשמן תרם 3 שערים ב-15 משחקים והיה שותף לחזרה של הקבוצה לליגת העל אחרי עונה אחת בלאומית.
ב-8 בינואר 2021, ולשמן חזר ללאומית וחתם בהפועל רעננה.
בינואר זומן לראשונה לסגל נבחרת גיאנה לקראת משחק הידידות נגד .
במשחק זה, שנערך ב-1 בפברואר, ולשמן ערך את הופעת הבכורה שלו בנבחרת ואף כבש את שער הבכורה שלו.
ב-13 באוקטובר 2018 ולשמן כבש שלושער בניצחון 0–8 נגד במסגרת ליגת האומות של אמריקה הצפונית.
ולשמן השתתף עם הנבחרת בגביע הזהב 2019.
אמרי מטלון הוא במאי, תסריטאי ויוצר ישראלי, בוגר בהצטיינות של בית הספר סם שפיגל לקולנוע, זוכה פרס הסרט הקצר הטוב ביותר בפסטיבל חיפה לשנת 2007 על הסרט "קו תפר" ומועמד לפרס אופיר על התסריט הטוב ביותר לשנת 2018 על הסרט "מראות שבורות".
מטלון נולד בערד והתגורר שם עד שכנער משפחתו עברה לירושלים.
לאחר התיכון התגייס לשירות קרבי בנח"ל.
כשהשתחרר מהצבא למד תסריטאות בבית הספר לתסריטאות של עידית שחורי, שם סיים את לימודיו בהצטיינות.
בשנים 2005–2009 למד בבית הספר סם שפיגל לקולנוע וטלוויזיה במסגרת המסלול המלא וסיים את לימודיו בהצטיינות.
במהלך לימודיו השתתף עם סרטו הקצר "קו תפר" בעשרות פסטיבלים ברחבי העולם וזכה בפרסים בישראל ובעולם.
לאחר לימודיו החל לעבוד כבמאי ואיש תוכן בהפקות טלוויזיה שונות ובמקביל כתב עם שותפו אביעד גבעון את סרט הביכורים שלהם 'מראות שבורות'.
מראות שבורות השתתף בפסטיבלים רבים ברחבי העולם, ביניהם בתחרויות הרשמיות של פסטיבל מונטריאול, פסטיבל רומא ופסטיבל זלין וזיכה את גבעון ומטלון במועמדות לפרס התסריט הטוב ביותר בפרסי אופיר ואת שירה האס במועמדות לפרס השחקנית הראשית.
'מראות שבורות' נבחר על ידי כתבי ומבקרי אתר הקולנוע הישראלי 'סרט' כאחד מחמשת הסרטים הישראלים הטובים ביותר לשנת תשע"ט הוא נמכר להפצה מסחרית במדינות שונות בעולם, ביניהם ארצות הברית וסין ולהפצה טלוויזיונית בינלאומית של אפל טי וי.
בימים אלו נמצא מטלון בסיום עריכות של סרטו השני באורך מלא.
מטלון מרצה לסטורי טלינג ובימוי בחוג לתקשורת באוניברסיטת רייכמן, הרצליה, שם נבחר בשנים
ו-2022 2021 למרצה מצטיין, הוא משמש כלקטור בוועדות תסריטים וועדות קבלה של בית הספר סם שפיגל לקולונוע, מלמד משחק במוסדות שונים ויצר סרטים עם נוער בסיכון באור יהודה במשך חמש שנים.
מלבד סרטיו העלילתיים מטלון שיתף פעולה בעבודות וידאו עם אמנים פלסטיים ביניהם אחיו האמן אוהד מטלון והאמנית לי אורפז.
אמרז בע"מ היא חברה פרטית ישראלית בתעשיית הפלסטיק.
החברה ייצרה במהלך השנים שלל מוצרי פלסטיק, ומשנת 2019 היא מתמקדת בייצור בקבוקים לתעשיית המשקאות הקלים.
מנכ"לית החברה החל מיוני 2019 היא ליעד הר־לב, שהחלה את עבודתה בחברה במחלקת מערכות המידע.
את החברה לייצור מוצרי פלסטיק, שנקראה G.G.T, הקים בשנת 1938 בדרום תל אביב המהנדס וולף טייכר.
בשנת 1948 עבר המפעל לבני ברק.
המפעל ייצר חלקי מקררים, צידניות, אריזות מזון ועוד.
בשנת 1958 רכשה אמפא 50% מהחברה, ושם החברה שונה ל"אמגט".
בשנת 1983 הקימה אמפא את מפעל "אמרז" בבני ברק, שעסק בייצור בקבוקים.
בשנת 1986 עבר מפעל אמרז לראשון לציון והפך ליצרן מוביל של בקבוקי פלסטיק.
בשנת 1997 עבר מפעל "אמגט" לאשדוד.
בשנת 2010 נחתם מזכר הבנות למכירת "אמרז" לחברת "קרגל" תמורת 475 מיליון ש"ח, אך בסופו של דבר העסקה לא יצאה לפועל.
בסוף שנת 2017 מנתה החברה שמונה מחלקות ייצור, שעסקו במגוון טכנולוגיות לייצור מוצרי פלסטיק.
בשנת 2018 החליטה החברה לסגור או למכור חמש מתוך שמונה מחלקות אלה, צעד שהיה כרוך בפיטורי עובדים רבים.
אחדים מקווי הייצור, של קופסאות, חמגשיות ומכלי פלסטיק, נמכרו למתחרה, חברת מוצרי שלם מקיסריה.
בתחילת 2018 היו בעלי החברה חברת אמפא (50%), החברה המרכזית לייצור משקאות קלים (20%), רמי שלו (10%) ובעלי מניות נוספים (20%).
בשנת 2019 החלה החברה בפעילות של העתקת מפעל החברה בראשון לציון לאשדוד.
אמרו לא היה קמפיין שהובילה הגברת הראשונה של ארצות הברית, ננסי רייגן במהלך שנות ה-80 וראשית שנות ה-90 כחלק מהמלחמה בסמים בארצות הברית במטרה להניא ילדים ובני נוער מלהשתמש בסמים פסיכואקטיביים לא חוקיים על ידי הצעת דרכים שונות להגיד "לא".
את הסלוגן והקמפיין הובילה ננסי רייגן.
הקמפיין נוצר כחלק מהתוכנית למניעת שימוש בסמים שנתמכה על ידי המכונים הלאומיים לבריאות, שנוצרה על ידי פרופסור ריצ'רד אוונס מאוניברסיטת יוסטון.
אוונס קידם תוכנית חיסון עמדות חברתית, שכללה לימוד סטודנטים כישורי עמידה בלחץ חברתי והשפעות חברתיות אחרות.
הקמפיין שהובילה הגברת הראשונה כלל הגשת רעיונות לעבודות מסטודנטים.
הפרסומאי ג'ורדן צימרמן , באותה עת סטודנט באוניברסיטה, זכה בקמפיין.
התנועה נגד סמים הייתה בין כישורי ההתנגדות המומלצים בתגובה ללחץ חברתי, והקמפיין הוכח ככזה שהצליח להפיץ באופן מועיל את אסטרטגיית החוסן החברתי.
ננסי רייגן הפכה למעורבת בקמפיין במהלך 1980 בביקור בדטרויט וילג' שבניו יורק.
בהמשך אמרה כי באותו ביקור התרשמה מהצורך לחנך בני נוער בנושא סמים והתמכרויות.
בשנת 1981 הצהירה שהדבר הטוב ביותר שתוכל לעשות הוא להעלות את המודעות לסכנות השימוש בסמים:
הסלוגן "Just Say No" הוצג לראשונה בשנת 1982, בביקור של ננסי רייגן בבית ספר יסודי באוקלנד, קליפורניה, לאחר שנשאלה על ידי תלמידה מה לעשות אם מציעים לה סמים, ענתה גברת רייגן: "Just say no".
עד מהרה הפכו ארגוני "אמרו לא" לשכיחים בהם התחייבו צעירים שלא להתנסות בסמים.
כשנשאלה ננסי רייגן על הפעילות שלה בקמפיין ענתה: "אם אפשר להציל ילד אחד, זה שווה את זה".
רייגן ביקרה במרכזי שיקום מסמים וכן בתוכניות למניעת שימוש לרעה בהם; בסיוע תשומת הלב של כלי התקשורת, התראיינה רייגן בתוכניות שונות, ערכה הצהרות, וכתבה טורים.
עד סתיו 1985 הופיעה רייגן ב-23 תוכניות ראיונות שונות, השתתפה כמגישה בתוכנית הבוקר של ABC, בוקר טוב אמריקה.
והופיעה בסרט אמריקאי של PBS.
הקמפיין והביטוי "אמרו לא" נטמעו בתרבות הפופולרית, כששודרו פרקים של סדרות כמו על טעם ועל ריח ופאנקי השובבה שעסקו בקמפיין.
הגברת רייגן כיכבה בתפקיד עצמה בתוכניות כמו שושלת כדי ללקט תמיכה לקמפיין.
בשנת 1985 התרחב הקמפיין למדינות נוספות ברחבי העולם.
רייגן הזמינה את הגברות הראשונות מ-30 מדינות לבית הלבן לכנס בנושא, ובהמשך הפכה לגברת הראשונה הראשונה שהוזמנה לנאום באומות המאוחדות.
הקמפיין אכן הצליח להעלות את המודעות הציבורית לשימוש בסמים, אם כי לא נמצא קשר בינו לבין הירידה בשימוש בהם.
על אף שהשימוש בסמים פחת באופן משמעותי במהלך נשיאותו של רייגן, ייתכן כי זהו מתאם אקראי.
אמרהיפוס (שם מדעי: Amerhippus) הוא תת-סוג נכחד של סוס שחי בתקופת הפליסטוקן באמריקה הדרומית שלפני 2.588 עד 0.012 מיליון שנה לפני זמננו.
תת-סוג זה כולל בתוכו חמישה מינים והוא תואר לראשונה ב-1950 בידי החוקר רוברט הופסטר, תחילה כסוג נפרד, ובהמשך הפך לתת-סוג כשכמה חוקרים רואים בו סוג נפרד.
משמעות שמו הוא: "סוס אמריקה".
המאובנים שלו התגלו באמריקה הדרומית, בין השאר ב-"Tarija Formation" שבבוליביה, בהרי סרניה דל פריגו ("Serranía del Perijá") שבוונצואלה, ב"Chiu-Chiu Formation" שבצ'ילה וב-"Sabana Formation" שבמרכז קולומביה.
בנוסף התגלו מאובנים שלו באקוודור ובארגנטינה.
הסוס הקדום הגיע לגובה 1.5 מטר בכתפיים ולמשקל 400 קילוגרם ודמה מאוד לסוסים המודרניים, אם כי אולי היה בעל פסים כמו של זברה.
מבנה הגולגולת שלו היה מחוזק ועבה, אך הלסת העליונה כללה ניוון של השיניים החותכות ושל תקרת הלסת, דבר המרמז על כך שניזון בעיקר מעלים.
הוא היה גם בעל גפיים קצרות יחסית ובמראהו הזכיר את ההיפודיון הנכחד.
עקב הטורפים הרבים שרעו בערבות הפליסטוקן הוא כנראה נע בעדרים ששמרו מטורפים כמו התיילקוסמילוס והסמילודון להתקרב אליו.
הוא כנראה נכחד בסוף עידן הקרח האחרון כתוצאה מציד אנושי כבד.
אֶמרה אֶזדֶמיר (בטורקית: Emre Özdemir; נולד בשנת 1981) הוא קריקטוריסט ומאייר של העיתונים "זמאן" ו"זמאן של היום".
ב-2005 סיים את לימודיו באוניברסיטת בליקסיר.
באותה שנה החל לצייר קומיקס במגזין הספורט של עיתון זמאן בשם "Sporvizyon".
בשנת 2007 סיים את התואר השני בפקולטה לחינוך באוניברסיטת מרמרה.